cyanic-selkie/wikianc huggingface dataset:
Aleksei Guštšin
Aleksei Guštšin saavutti olympialaisissa kultaa 50 m vapaapistoolilla Roomassa 1960. Lisäksi hän saavutti MM-kilpailuissa samassa lajissa Moskovassa 1958 joukkuekultaa ja henkilökohtaista hopeaa sekä Kairossa 1962 joukkuekultaa.
Eugen Bleuler
Paul Eugen Bleuler (30. huhtikuuta 1857 Zollikon – 15. heinäkuuta 1939 Zollikon) oli sveitsiläinen psykiatri. Hänen ansiokseen lasketaan skitsofrenian nykyinen nimi; hän alkoi käyttää sitä dementia praecoxin ("ennenaikainen dementia") sijasta, koska havaitsi, että kyseessä ei ole dementia ja että sitä ei esiinny aina pelkästään nuorilla ihmisillä. Bleuler keksi myös sanan autismi, jota hän käytti vuonna 1916 kuvaamaan joissain potilaissaan havaitsemaansa kontaktikyvyttömyyttä, omiin maailmoihin uppoutumista sekä ulkomaailmaa kohtaan tunnettua välinpitämättömyyttä.
Bleuler syntyi Zollikonissa ja opiskeli lääketiedettä Zürichissä, Pariisissa, Lontoossa ja Münchenissä ja palasi työskentelemään Zürichiin. Vuonna 1886 hän nousi Rheinaussa sijainneen psykiatrisen klinikan johtoon. Bleulerin tiedetään vastanneen balettitanssija Vatslav Nižinskin hoidosta tämän romahdettua henkisesti pian ensimmäisen maailmansodan jälkeen.
Eräiden lähteiden mukaan Bleuler antoi nimen myös ambivalenssille. Hän kuoli Sveitsissä 82 vuoden ikäisenä.
Tunturikeltaperhonen
Tunturikeltaperhonen (Colias tyche) on kaaliperhosten heimoon ja keltaperhosten alaheimoon kuuluva keskikokoinen päiväperhonen. Laji esiintyy holarktisella alueella. Tunturikeltaperhosesta on käytetty synonyymiä Colias nastes ja näitä kahta kuvataan toisinaan erillisinä lajeina.
Koko ja ulkonäkö
Fennoskandian pohjoisosissa esiintyvän alalajin etusiiven pituus on yleensä 21–24 mm. Suomessa on mitattu siipien kärkiväliksi 36–45 mm. Siipien yläpuolen pohjaväri on kellan- tai vihertävänvalkoinen. Siipisuonet ovat mustat ja erottuvat selvästi. Etusiiven yläpuolella on harmaanruskea submarginaalijuova, jossa olevat pohjaväriset täplät ovat sulautuneet yhteen. Takasiiven yläpuolella on pieni diskoidaalitäplä. Naaraalla on takasiiven yläpuolella usein jonkun verran enemmän tummaa kehnää kuin koiraalla, siipien submarginaalijuova on leveämpi ja sen täplät erillisempiä.
Levinneisyys ja lentoaika
Fennoskandian pohjoisosien alalaji Colias tyche werdandi esiintyy Skandien vuoristossa 66° pohjoispuolella. Suomessa laji esiintyy ainoastaan Enontekiön Kilpisjärven alueen korkeimmilla tuntureilla, etenkin Saanalla ja Mallalla, joilla se on jopa runsas. Lentoaika on Fennoskandian alalajilla kesä–heinäkuussa. Suomessa paras keskimääräinen lentoaika on kesäkuun lopulta heinäkuun puoliväliin.
Elinympäristö ja elintavat
Fennoskandian alalajin elinympäristöä ovat tunturien koivuvyöhykkeen yläpuoliset tunturiniityt ja tunturipaljakoiden niittymäiset kohdat yleensä 500 metrin yläpuolella. Laji talvehtii keskenkasvuisena toukkana.
Ravintokasvi
Toukan ravintokasveja ovat peuranvirna (Astragalus frigidus) ja tunturikurjenherne (Astragalus alpinus). Lisäksi kasvatuksessa toukka on syönyt valkoapilaa (Trifolium repens).
Al-Takathur
pienoiskuva|Suura 102 "At-Takathur" arabiaksi. Al-Takathur on Koraanin 102. suura. Se luokitellaan mekkalaiseksi, ja siinä on seitsemän jaetta.
Teksti
Teksti on varoitus ihmisille. Suura kuuluu Ahsen-Bören suomennoksessa seuraavasti:
Jaakko Hämeen-Anttila kääntää ensimmäisen jakeen: "Teitä viehtää kerskuminen" ja viimeisen jakeen: "Sinä päivänä teidät vaaditaan tilille ylellisyydestä."
Islamilainen selitys
pienoiskuva|Paimentolaisia Afganistanissa. Muhammad ibn Jarir al-Tabari antoi 900-luvun alussa suuralle kymmensivuisen eksegeettisen selityksen. Suurassa Jumala puhuttelee ihmiskuntaa ja sanoo, että sen kilpailu rikkauksista etäännyttää sen tottelemasta Jumalaa ja siitä, minkä avulla voisi välttää joutumasta hänen epäsuosioonsa. Jae "kunnes eteenne avautuu hauta" viittaa islamilaiseen oppiin rangaistuksesta jo haudassa heti kuoleman jälkeen.
Ilmoittaminen
Antropologi Philip Carl Salzman katsoi, että paimentolaisuuteen perustuvissa heimoyhteiskunnissa tärkeä voiman mitta oli kunkin klaanin pääluku, jota sen takia pyrittiin kasvattamaan. Koska keskusvaltaa ei ollut, ristiriidat selvitettiin suoraan ryhmien kesken, jolloin voimakkaampi ja suurempi ryhmä oli paremmassa asemassa.
Suura haditheissa
Kokoelmassa Sunan An-Nasa'i on hadith, joka viittaa suuraan 102. An-Nasai kertoo, että Mutarrif oli kuullut isältään, joka oli kuullut Profeetalta seuraavat sanat: Keskinäinen kilpailu maallisista asioista johtaa sinut harhaan kunnes vierailet haudassa (eli kuolet). Adamin poika sanoo: "Varallisuuteni, varallisuuteni", mutta varallisuutesi on sitä mitä syöt ja kulutat tai mitä pidät päälläsi ja katoaa tai almuja, joita annat tulevaisuutta silmällä pitäen. Jami at-Tirmidhi sisältää vastaavan hadithin.
The New Batman Adventures
Batman (The New Batman Adventures) on kaksinkertainen Emmy-palkittu spin-off-animaatiosarja Batman-animaatiosarjasta. Se on samalla kolmas DC-animaatiouniversumin sarja. The New Batman Adventures kesti kaksi tuotantokautta, yhteensä 24 jakson verran. Se alkoi 13. syyskuuta 1997 ja päättyi 16. tammikuuta 1999. Sarjan tuottajiin kuului Bruce Timm, Paul Dini ja Alan Burnett. Suomessa sarjaa esitti Nelonen vuonna 2000.
Sarja oli edeltäjäänsä näennäisesti hieman koomisempi ja kulmikkaampi, noudattaen Teräsmies (animaatiosarjan) asettamaa taiteellista ilmettä. Edeltäjäänsä verrattuna sarja ei ollut ehkä visuaalisesti ihan yhtä pimeä ja kontrastinen, mutta tarinat käsittelivät huomattavasti raskaampia ja synkempiä teemoja. Hyvänä esimerkkinä jakso nimeltä "Growing Pains", jossa Savinaama luo itselleen "jälkikasvun" pienen tytön muodossa. Tyttö saavuttaa itsetietoisuuden ja alkaa kavahtaa luojaansa. Robinin epäonnistuessa pelastamaan tyttöä joutumasta Savinaaman "syömäksi", tämä syyttää häntä myrtyneenä uuden ystävänsä murhaamisesta. Myös Batmanin ja Bruce Waynen välinen kaksijakoisuus on hälvennyt ja heitä on vaikeampi erottaa toisistaan. Batmanista on tullut kyynisempi, stoalaisempi ja paikkapaikoin jopa väkivaltaisempi. Tämä aiheuttaa syvää kitkaa hänen ja alkuperäisen Robinin välillä, jota käsitellään jaksossa "Old Wounds".
Synkistä teemoistaan huolimatta sarja on säilyttänyt paljon alkuperäisessäkin sarjassa esiintynyttä slapstick-huumoria ja 90-luvun animaatiosarjoille tyypillistä ajoittaista kevytmielisyyttä muuten melko tummanpuhuvaa sarjaa keventämään.
The New Batman Adventures jatkoi Batmanin tarinoita Gothamissa, mutta tällä kertaa uudella ryhmällä. Kun Batman-sarjassa Batman seikkaili usein yksin tai Robinin kanssa, niin tässä hän oli usein uuden Robinin kanssa estämässä rikoksia. Myös Batgirl oli enemmän mukana, sekä alkuperäinen Robin, Dick Grayson, joka on ottanut itselleen uuden sankarinimen, Nightwingin.
Sarjan ensimmäinen tuotantokausi kesti 13 jaksoa ja toinen 11 jaksoa, jotka kuitenkin näytettiin sekalaisessa järjestyksessä The WB:llä vuosina 1997–1999. Vuonna 2004–2006 Batman-sarja julkaistiin DVD:llä neljässä osassa, joista neljäs DVD sisälsi kaikki 24 jaksoa The New Batman Adventuresista.
Sarjan päätyttyä tammikuussa 1999 ilmestyi vuonna 2003 elokuva nimeltä Batman: Salaperäinen Batwoman, jossa uusi antisankaritar nimeltä Batwoman ilmestyy Gothamiin pysäyttääkseen Pingviinin organisoiman asekaupan.
Jaksoluettelo
(Jaksot on lueteltu DVD:n mukaan)
Suomessa julkistetut DVD:t
*Batman Animaatiosarja – Osa 4
Pikku Kilpilammi
Pikku Kilpilammi on Kanta-Hämeessä Hämeenlinnassa Könnölässä sijaitseva lampi.
Maantietoa
Lammen pinta-ala on 1,0 hehtaaria ja se on 150 metriä pitkä ja 100 metriä leveä. Lampi jää yhdessä muiden järvien kanssa Porttilanharjun ja Vinjalamminharjun sisältävän harjujakson eteläpuolella olevalle alueelle. Sen rantaviivan pituus on 400 metriä ja sen rannat ovat suota. Lampi on autio eikä sinne mene tietä.
Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 118,8 metriä mpy. Lammesta on johdettu oja Isoon Kilpilampeen.
Beg for It (Iggy Azalean kappale)
Beg for It on australialaisräppäri Iggy Azalean kappale, jolla vierailee kappaleen sanat esittävä tanskalaislaulaja MØ. Se julkaistiin hänen debyyttialbuminsa uudelleenjulkaisun, Reclassifiedin johdantosinglenä 24. lokakuuta 2014. Kappaleen sanoitti Azalea ja sen hokeman puolestaan Charli XCX, samalla kun tuotannosta vastasivat The Invisible Men ja The Arcade.
Diletantti
Diletantti on johonkin tieteen tai taiteen alaan hyvin perehtynyt henkilö, jolla ei kuitenkaan ole tämän alan muodollista koulutusta ja joka ei tee alan parissa palkkatyötä. Diletantti-termi määritelläänkin usein vastakkaiseksi ammattilaiselle ja sen synonyymeina käytetään usein sanoja harrastelija tai amatööri. Diletantti kerää tietoa tai kehittää taitojaan omista syistään, mielenkiinnosta ja mielihyvästä. Itseoppimisella on suuri merkitys diletantin perehtyneisyyden kartuttamisessa.
Diletantin määritelmät voi karkeasti ottaen jakaa kahteen juonteeseen, negatiiviseen ja positiiviseen:
1) Diletantin negatiivinen määritelmä pohjaa termin suhteeseen ammattilaisen kanssa. Tällöin diletantismi näyttäytyy ammattilaisuuden negaationa, ei-arvokkaana tietämisen ja osaamisen tapana. Esimerkiksi Nykysuomen sanakirjassa diletantti määritellään termiksi, jota käytetään usein halventavassa merkityksessä. Sen mukaan diletantti on henkilö, joka harrastaa jotakin taidetta, tiedettä tai muuta sellaista huvikseen, asiantuntemattomasti, pintapuolisesti. Diletantti on siis epäpätevä henkilö, jonka tietämisen taso on pinnallista ja diletantismi nähdään osaamattomuutena tai aloittelijamaisuutena.
Arkisesti diletantti-käsitettä ja sen kahta eri merkitystä voi hahmottaa myös sen lähikäsitteiden avulla. Ranskankielen sana amateur merkitsee 'jonkin rakastajaa', mutta tästä huolimatta sitä käytetään usein negatiivisessa mielessä – näin myös sen suomenkielisen vastineen, amatöörin, kohdalla. Espanjan kielen sana aficionado taas merkitsee nimenomaan 'harrastajaa', mutta sitä käytetään usein hyvin positiivisessa mielessä ilmaisemaan henkilön erityistä kiinnostusta ja tietoa jostain asiasta.
Etymologia
Diletantti-sana pohjautuu italiankieliseen verbiin dilettare, joka tarkoittaa hurmaamista ja viehättämistä. Tämä italian kielen sana puolestaan juontuu latinan verbistä delecto, joka merkitsee suunnilleen samaa.
Diletantismi musiikin kentällä
Kun eurooppalainen musiikkielämä 1600-luvulla ja 1700-luvun alussa oli käytännöllisesti katsoen kokonaan hovien, kirkon tai kaupunkien raadin palkkaamien ammattimuusikkojen hallussa, niin 1700-luvun puolivälin aikoihin siinä tapahtui selkeä sosiaalinen muutos. Musiikkielämän uudeksi mahtitekijäksi tuli diletantti, musiikin harrastaja, joka Keski-Euroopassakaan ei enää ollut peräisin ylimmän yhteiskuntaluokan, vaan porvariston piiristä. Tämä sivistysporvaristo perusti musikaalisia yhdistyksiä sekä aloitti julkiset konsertit. Organisoimassaan toiminnassa porvaristo käytti usein myös ammattimuusikkojen palveluksia. Myös Ruotsille silloin kuuluneessa Suomessa yhdistysten toiminta oli virkeää. Aurora-seura ja tämän jälkeen perustettu Turun Soitannollinen Seura ovat tästä hyviä esimerkkejä, sillä molempien seurojen orkestereissa oli mukana piispojen, tuomarien, professoreiden ja ylioppilaiden lisäksi myös ammattimuusikkoja.
1800-luvun alkupuolella myös sivistysporvaristoon kuuluvat naiset ottivat osaa musiikillisiin piireihin. Diletantismi oli naissäveltäjälle ainoa tapa kehittää taitojaan, koska vain miehille sallittiin tällöin säveltäjän arvonimi ja ammatti. Esimerkiksi säveltäjä Felix Mendelssohn Bartholdyn sisar Fanny Hensel (o.s. Mendelssohn) piti itseään diletanttina, musiikin tekijänä ja alempiarvoisena säveltäjänä kuin veljensä.
Diletantismi ja essee
Diletantismilla on myös vahva suhde esseen kirjalliseen genreen. Erona tieteelliseen kirjoittamiseen esseistisessä tekstissä ei käytetä lähdemerkintöjä, eikä esseissä useinkaan esitetä suoria lainauksia, jotka ilmastaisiin lainausmerkeillä. Esseistille on tyypillistä myös pohtia sellaisia aiheita, joita hän ei muodollisesti tunne, vaan joiden liepeillä hän liikkuu lähinnä oman järkensä, tietämyksensä ja suhteellisuudentajunsa avulla. Esseen lajin katsotaan alkaneen 1500-luvun loppupuolella kun ranskalainen Michel de Montaigne antoi kirjoitelmilleen nimeksi Essais, yritelmiä. Eräs Montaignen "Omahyväisyydestä"-tekstin katkelma kuvaakin hyvin esseististä henkeä, joka liittyy selvästi diletantismiin: "Selailen kirjoja, en tutki niitä; se mitä tuosta mieleeni jää, on sellaista mitä en enää muista muilta oppineeni; [...] tekijän, kirjankohdan, sanamuodon ja muut seikkaperäisyydet unohdan heti paikalla." Merkittävintä ei ole se, kuka sanoo ja millaisesta asemasta käsin vaan se, mitä sanotaan.
Tuuli ja taivas
Tuuli ja taivas on suomalaisen laulaja Maarit Hurmerinnan 7. studioalbumi. Se julkaistiin vuonna 1986.
Djulan kieli
Djula on Norsunluurannikolla, Burkina Fasossa ja Malissa asuvien djulien puhuma mandelainen kieli. Se toimii myös alueen lingua francana.
Djula kuuluu manding-kielten murrejatkumoon, joka ulottuu Malin ja Guinean alueelle. Djulat ymmärtävät vaivatta bambaraa ja joitakin maninkan murteita. Äidinkielisiä puhujia on 1,5 miljoonaa Norsunluurannikon pohjoisosassa, yli 600 000 Burkina Fason länsiosassa ja lähes 100 000 Malin kaakkoisosassa.
Djulaksi kutsutaan myös Norsunluurannikolla ja Burkina Fasossa lingua francana käytettyä kielimuotoa, jota voidaan pitää bambaran aluemurteena. Sitä puhuu toisena kielenään 12 miljoonaa henkeä Norsunluurannikolla ja 3–4 miljoonaa Burkina Fasossa.
Djulaa on kirjoitettu arabialaisin kirjaimin Norsunluurannikon Kongin, Bondoukoun ja Odiennén seuduilla. Perinne on säilynyt Burkina Fason Bobo-Dioulassossa. Protestanttiset lähetyssaarnaajat ovat laatineet kirjallisia muotoja eräille Norsunluurannikon murteille. Myös n’ko-kirjaimisto on levinnyt djulan puhujien keskuuteen.
Gabriel Zaid
Gabriel Zaid  (s. 24. tammikuuta 1934 Monterrey, Nuevo León, Meksiko) on meksikolainen kirjailija, runoilija ja intellektuelli. Hän kirjoittaa säännöllisesti aikakauslehtiä Letras Libresia varten.
Zaid opiskeli Monterreyn teknologiaininstituutissa, josta valmistui konetekniikan johtajaksi vuonna 1955. Hän työskenteli monta vuotta riippumattomasti ja toimi vuosina 1976−1992 aikakauslehden Vueltan johtokunnan jäsenenä. Hän on ollut meksikolaisen kunniaseuran Colegio Nacionalin jäsen 26. syyskuuta 1984 lähtien ja oli espanjan kielen kieliakatemian Academia Mexicana de la Lenguan jäsen vuodesta 1986 vuoteen 2002 saakka, jolloin hän erosi tehtävästään 25. marraskuuta. Zaidista tekee merkittävän se, ettei hän ole ikinä suostunut esiintyä julkisuudessa eikä hänestä löydy yhtään valokuvaa. Tämä johtuu Zaidin vahvasta mielipiteestä siitä, että kirjailija tulee tuntea teoksestaan eikä yksityiselämästään. Hänen esseet ovat käsittäneet mm. runoilua, taloustiedettä ja kirjallisuuden laitoksen arvostelua.
Zaid voitti vuonna 1972 Xavier Villaurrutian palkinnon esseellään Leer poesía (Runojen lukeminen).
Chainosauria
Chainosauria on Anomodontiaan kuuluva terapsidien kladi. Siihen kuuluvat basaalinen eli niin sanottu ”primitiivinen” suku Patranomodon, sekä Galeops ja dikynodontit kuten Eodicynodon.
Luokittelu
Chainosaurialle läheistä sukua olevat kehityslinjat ovat nykyiseltä Venäjältä tunnettu ryhmä Venyukovioidea sekä Etelä-Afrikasta löydetty Galechirus-suku.
Fylogenia
Cisneros et al., 2011:
Minna Opas
Minna Opas (s. 1977) on suomalainen uskontotieteilijä, joka toimii uskontotieteen professorina Turun yliopistossa. Hän on myös Turun yliopiston Centre for the Study of Christian Cultures -tutkimuslaitoksen johtaja sekä Temenos: Nordic Journal of Comparative Religion -tiedejulkaisun toinen päätoimittaja. Hän väitteli filosofian tohtoriksi Turun yliopistossa vuonna 2008.
Opas on tehnyt etnografista tutkimusta yine-kansan parissa Diamanten kylässä Perussa. Hän on tarkastellut etenkin paikallista kristinuskoa.
John Giorno
thumb|300px|John Giorno Annikin Runofestivaalin lehdistötilaisuudessa Tampereella 11.6.2010. John Giorno (4. joulukuuta 1936 New York City – 11. lokakuuta 2019 ) oli yhdysvaltalainen runoilija ja performanssitaiteilija.
John Giorno valmistui Columbian yliopistosta vuonna 1958. 1962 hän tutustui taiteilija Andy Warholiin työskennellessään pörssimeklarina New Yorkissa. Warholin vaikutus Giornon kehitykseen runoilijana oli erittäin suuri. He olivat hyvin läheisiä vuoteen 1964 saakka, jonka jälkeen he tapasivat vain harvoin. Heidän välinsä lämpenivät uudelleen vähän ennen Warholin kuolemaa vuonna 1987. Rock-klubeissa esiintynyttä Giornoa pidetään myös yhtenä Poetry Slam-liikkeen syntyyn vaikuttaneista hahmoista.
John Giorno nousi julkisuuteen esiinnyttyään Warholin elokuvassa Sleep (1963), jossa paikallaan olevalla kameralla kuvattiin Giornoa nukkumassa viiden tunnin ajan. Giorno perusti vuonna 1965 voittoa tavoittelemattoman tuotantoyhtiön nimeltä Giorno Poetry Systems. Tuotantoyhtiön tarkoituksena oli tuoda runoutta uuden yleisön saataville käyttäen innovatiivisia teknologisia ratkaisuja. Giorno Poetry Systems julkaisi mm. äänilevyjä, cd-levyjä, kasetteja, videoita, DVD-levyjä, filmejä ja silkkipanotekniikalla painettuja runotauluja.
Giorno Poetry Systemsin taiteilijoita olivat mm. William S. Burroughs, Laurie Anderson, Patti Smith, Allen Ginsberg ja Philip Glass. Tuotantoyhtiönsä kautta Giorno toteutti vuosina 1969-1971 toimineen Dial-A-Poem runopuhelinpalvelun. Puhelimeen soitettiin sen toiminta-aikana miljoonia puheluita. Puhelinpalvelussa lukivat runojaan mm. Allen Ginsberg, Joe Brainard, Anne Waldman ja John Cage.
John Giorno on myös näkyvä AIDS-aktivisti, jonka vuonna 1984 perustama AIDS Treatment Project toimii edelleenkin.
Vuodesta 1964 samassa osoitteessa New Yorkin Boveryssa asunut ja tiibetinbuddhaisuutta harjoittava Giorno kirjoittaa ja esiintyy edelleen aktiivisesti. Viime vuosina hän on keskittynyt esiintymistensä ohella myös runovideoiden tekemiseen. Hänen videonsa Just Say No To Family Values voitti Zebra-runofilmikilpailun vuonna 2006.
John Giornon muistelmateos You Got to Burn to Shine (ISBN 1852423218) ilmestyi vuonna 1993. Hänen valitut runonsa vuosilta 1962-2007 Subduing Demons in America (ISBN 1593762046) ilmestyi vuonna 2008.
Suomessa Giorno on vieraillut yhteiskiertueella William S. Burroughsin kanssa vuonna 1984. Kesäkuussa 2010 John Giorno vieraili Suomessa tamperelaisen Annikin runofestivaalin kutsumana, missä hän oli pääesiintyjänä.
Tverin alue
Tverin alue on Venäjän federaatioon kuuluva hallinnollinen alue Moskovan luoteispuolella, yksi Venäjän 83 liittovaltiosubjektista. Se rajoittuu pohjoisessa Novgorodin ja Vologdan alueisiin, idässä Jaroslavin alueeseen, kaakossa Vladimirin ja Moskovan alueisiin, etelässä Smolenskin alueeseen sekä lännessä Pihkovan alueeseen. Vuosina 1935–1990 alueen nimi oli Kalininin alue neuvostojohtaja Mihail Kalininin mukaan.
Maantiede
Tverin alueen itäosa kuuluu Itä-Euroopan tasankoon ja länsiosa Valdain ylänköön. Tverin alueelta saavat alkunsa Kaspianmereen laskeva Volga ja Itämereen laskeva Väinäjoki. Alueella on kaikkiaan 500 järveä, joista suurin on Seliger. Alueen pinta-alasta noin 35 % on metsää.
Väestö
Tverin alueen asukasluku oli 1 353 392 henkeä (vuonna 2010). Kaupunkiväestön osuus oli 74,7 %. Suurin kaupunki on alueen pääkaupunki, runsaan 400 000 asukkaan Tver. Aiemman, vuoden 2002 väestönlaskennan mukaan alueen väestöstä 92,5 % on venäläisiä, 1,5 % ukrainalaisia ja 1,0 % (14 600 henkeä) karjalaisia.
Suurimmat kaupungit
Oheisessa taulukossa on lueteltu Tverin alueen kymmenen suurinta kaupunkia asukaslukuineen (vuoden 2010 väestönlaskennan mukaan). Tverin alueen kaupunkien, yli 10 000 asukkaan taajamien ja muiden piirikeskusten sijainti käy ilmi kartalta:
{{Location map+|Russia Tver Oblast|width=510|float= left|alt=Tverin alueen kaupungit |caption= Tverin alueen kartta|places=
{{Location map~|Russia Tver Oblast|mark=City locator 14 2.svg|marksize=15
{{Location map~|Russia Tver Oblast|mark=City locator 14.svg|marksize=20
{{Location map~|Russia Tver Oblast|mark=City locator 15.svg|marksize=20
{{Location map~|Russia Tver Oblast|mark=City locator 5.svg|marksize=20
Espanjan Sahara
Espanjan Sahara (, arabiaksi الصحراء الإسبانية, As-Sahrā'a Al-Isbānīyah, virallisesti vuosina 1884–1958 Espanjan alueet Saharassa, vuosina 1958–1976 Saharan provinssi) oli Espanjan siirtomaa nykyisen Länsi-Saharan alueella vuosina 1884–1976. Alueen hankinta oli viimeisiä kertoja, kun Espanjan imperiumiin hankittiin lisää alueita, ja sen menettämisen aikaan yksi viimeisiä valtion siirtomaita.
Tverin alue
Suurimmat kaupungit
}
}}
Muita Tverin alueen yli 10 000 asukkaan kaupunkeja tai kaupunkityyppisiä taajamia olivat vuoden 2010 väestönlaskennan mukaan: Ostaškov (18 073 as.), Kašin (16 174 as.), Kaljazin (13 870), Toropets (13 018), Lihoslavl (12 259), Redkino (11 704), Ozjornyi (10 872) ja Kuvšinovo (10 008).
Tverinkarjalaiset
Alueella asuvat tverinkarjalaiset ovat toisen maailmansodan jälkeen venäläistyneet nopeasti. Vuonna 2002 vain 3 % karjalaisista oli lapsia, kun taas eläkeikäisiä oli 50 %. Karjalaisten keski-ikä oli 56,7 vuotta.
Hallinto
Tverin alue on yksi Venäjän federaation jäsenistä eli subjekteista. Sen pääkaupunki on Tver. Alueen lainsäädäntöelin on lainsäädäntökokous. Toimeenpanovaltaa johtaa kuvernööri Igor Rudenja.
Paikallista itsehallintoa varten Tverin alue on jaettu 36 piiriin, 5 kaupunkipiirikuntaan ja kahteen suljettuun alueeseen. Kaupunkikuntia alueella on 44 ja maalaiskuntia 318.
Piirit
Suluissa piirin hallinnollinen keskus.
Talous
Alueella on koneenrakennus-, kemian-, puunjalostus-, kirjapaino-, lasi-, posliini- ja kevyttä teollisuutta. Maataloudessa viljellään pellavaa, perunaa ja vihanneksia sekä kasvatetaan karjaa.
Historia
Tverin kaupunki perustettiin vuonna 1135. Tver oli itsenäinen ruhtinaskunta vuoteen 1485 asti, jolloin se liitettiin Moskovan Venäjään. Alueelle muutti 1600-luvulla Itä-Suomesta karjalaista väestöä, joka oli paennut Ruotsin ankaraa verotusta ja luterilaistamista.
Jakob Pelletier
Jakob Pelletier (s. 7. maaliskuuta 2001 Quebec City, Quebec, Kanada) on kanadalainen jääkiekkoilija, pelipaikaltaan laitahyökkääjä. Pelletier on Calgary Flamesin varaus vuodelta 2019. Hän edustaa QMJHL-joukkue Moncton Wildcatsia.
Marvel Cinematic Universe: Neljäs vaihe
Neljäs vaihe on sarja yhdysvaltalaisia Marvel Cinematic Universeen (MCU) sijoittuvia supersankarielokuvia ja -televisiosarjoja, jotka perustuvat Marvel Comicsin sarjakuviin. Neljänteen vaiheeseen kuuluu seitsemän elokuvaa, kahdeksan Disney+-sarjaa ja kaksi Disney+-spesiaalia. Neljäs vaihe alkoi tammikuussa 2021 sarjalla WandaVision, kun taas elokuvista ensimmäisenä julkaistiin Black Widow heinäkuussa 2021. Vaihe päättyi marraskuun 2022 lopulla Disney+-spesiaaliin The Guardians of the Galaxy Holiday Special. Kevin Feige oli mukana kaikkien vaiheen elokuvien tuottajana ja kaikkien sarjojen ja televisiospesiaalien vastaavana tuottajana. Hänen lisäkseen Jonathan Schwartz oli mukana tuottamassa elokuvaa Shang-Chi and the Legend of the Ten Rings, Nate Moore oli mukana tuottamassa elokuvia Eternals ja Black Panther: Wakanda Forever, Amy Pascal oli mukana tuottamassa elokuvaa Spider-Man: No Way Home, ja Brad Winderbaum oli mukana tuottamassa elokuvaa Thor: Love and Thunder.
Edellisten vaiheiden elokuvien päänäyttelijöistä Tom Holland, Benedict Cumberbatch, Chris Hemsworth palasivat näyttelemään Peter Parkeria / Hämähäkkimiestä, Stephen Strangea / Tohtori Outoa ja Thoria. Lisäksi edellisen vaiheiden elokuvien sivunäyttelijöistä Natasha Romanoffia / Mustaa Leskeä aiemmin näytellyt Scarlett Johansson esiintyi ensimmäistä ja viimeistä kertaa pääroolissa, ja Letitia Wright palasi näyttelemään uudeksi Mustaksi Pantteriksi ryhtyvää Shuria. Elizabeth Olsen, Paul Bettany, Anthony Mackie, Sebastian Stan, Tom Hiddleston, Jeremy Renner ja Chris Pratt palasivat Disney+-sarjoihin ja -spesiaaleihin näyttelemään Wanda Maximoffia / Purppuranoitaa, Visionia, Sam Wilsonia / Haukkaa, Bucky Barnesia / Talvisotilasta, Lokia, Clint Bartonia / Haukansilmää ja Peter Quilliä / Tähtilordia.
Steven Bauer
Steven Bauer (s. Esteban Ernesto Echevarría Samson; 2. joulukuuta 1956 Havanna) on kuubalais-yhdysvaltalainen näyttelijä. Bauer esiintyi 1970-luvun viimeisinä vuosina sarjassa ¿Qué Pasa, USA?. Hänet on nähty myös lukuisissa menestyselokuvissa, kuten Scarface – arpinaamassa (1983). Hän on ollut ehdolla Golden Globe -palkinnon saajaksi vuosina 1984 ja 1991. Hän on myös näytellyt Don Eladio Vuentea televisosarjassa Breaking Bad (2011) ja sen spin-offissa Better Call Saul (2017; 2020), sekä Avi Rudinia televisiosarjassa Ray Donovan (2013–2020).
Marvel Cinematic Universe: Neljäs vaihe
Uusina päänäyttelijöinä MCU:hun liittyvät elokuvien puolella Simu Liu ja Gemma Chan, jotka näyttelevät Xu Shang-Chi’tä ja Sersiä. Televisiosarjojen puolella uusiksi näyttelijöiksi liittyivät Hailee Steinfeld, Oscar Isaac, Iman Vellani, Tatiana Maslany ja Gael García Bernal, jotka näyttelivät Kate Bishopia / Haukansilmää, Marc Spectoria / Steven Grantia / Kuuritaria / Herra Knightia, Kamala Khania / Neiti Ihmettä, Jennifer Waltersia / Hulktarta ja Jack Russellia / Ihmissutta yössä. Lisäksi Jeffrey Wright ääninäytteli animaatiosarjan What If...? kertojaa Seuraajaa.
Steven Bauer
Hän syntyi Havannassa, Kuubassa, mutta perhe pakeni Yhdysvaltoihin 4. heinäkuuta 1960 ja asettui Miamiin, Floridaan.
Marvel Cinematic Universe: Neljäs vaihe
Black Widow (2021)
Tutkittuaan Mustan Lesken menneisyyttä Age of Ultronissa Kevin Feige ilmaisi haluavansa tutkia sitä lisää hahmon omassa sooloelokuvassa. Tammikuussa 2018 Jac Schaeffer palkattiin tekemään elokuvalle käsikirjoitus. Heinäkuussa Cate Shortland palkattiin ohjaajaksi ja Johanssonin vahvistettiin palaavan Natasha Romanoffin / Mustan Lesken rooliin. Helmikuussa 2019 Ned Benson palkattiin tekemään uusi käsikirjoitus. Schaeffer ja Benson saivat maininnan elokuvan tarinasta, Eric Pearso kreditoitiin käsikirjoittajaksi. Kuvaukset alkoivat Norjassa ja Yhdistyneessä kuningaskunnassa toukokuussa 2019 ja päättyivät Maconissa lokakuussa 2019. Black Widow julkaistiin maailmanlaajuisesti Lontoossa, Los Angelesissa, Melbournessa ja New Yorkissa 29. kesäkuuta 2021, ja Pohjois-Amerikassa 9. heinäkuuta 2021. Se julkaistiin 9. heinäkuuta myös katsottavaksi Disney+:aan Premier Access -lisämaksulla.
Elokuva sijoittuu ennen Captain America: Civil Warin (2016) loppukohtausta. William Hurt palasi aiemmista MCU-elokuvista Thaddeus Rossin rooliin. Julia Louis-Dreyfus, joka näytteli Valentina Allegra de Fontainea Disney+-sarjassa The Falcon and the Winter Soldier (2021), palasi kreditoimattomana rooliinsa Black Widow’n lopputekstikohtauksessa, joka johdattaa Florence Pugh’n näyttelemän Yelena Belovan esiintymiseen sarjassa Hawkeye (2021). Lisäksi Jeremy Renner tekee kreditoimattoman äänicameon aiemmista MCU-medioista tutussa roolissaan Clint Bartonina / Haukansilmänä, minkä lisäksi elokuvassa nähdään myös hahmoa esittävä kuva.
Shang-Chi and the Legend of the Ten Rings (2021)
Shang-Chi joutuu kohtaamisiin rikollisjärjestö Kymmenen Renkaan sekä menneisyytensä kanssa.
Joulukuussa 2018 Marvel palkkasi amerikankiinalaisen Dave Callahamin käsikirjoittamaan Shang-Chistä kertovan elokuvan, joka tulisi samalla olemaan Marvelin ensimmäinen aasialaisvetoinen elokuva ja jolle Marvel etsi aasialaista tai amerikanaasialaista ohjaajaa. Maaliskuussa 2019 Destin Daniel Cretton palkattiin elokuvan ohjaajaksi. Vuoden 2019 San Diego Comic-Con Internationalissa elokuvan viralliseksi nimeksi paljastettiin Shang-Chi and the Legend of the Ten Rings. Lisäksi Simu Liun paljastettiin olevan valittu Shang-Chin näyttelijäksi ja Tony Leung oli valittu näyttelemään Xu Wenwu’ta, todellista Mandariiniä. Kuvaukset alkoivat helmikuussa 2020, mutta keskeytyivät väliaikaisesti maaliskuussa koronaviruspandemian vuoksi. Tuotanto jatkui heinäkuun lopussa ja päättyi lokakuussa. Kuvaukset sijoittuivat Australiaan ja San Franciscoon. Huhtikuussa 2021 Crettonin ja Andrew Lanhamin paljastettiin olevan kreditoitu käsikirjoittajiksi Callahamin kanssa. Shang-Chi and the Legend of the Ten Rings julkaistiin maailmanlaajuisesti Los Angelesissa 16. elokuuta 2021 ja Pohjois-Amerikassa 3. syyskuuta 2021.
Elokuva sijoittuu Avengers: Endgamen (2019) tapahtumien jälkeen, hautojenlakaisujuhlan aikaan eli huhtikuun 2024 alkuun. Benedict Wong palasi edellisistä MCU-elokuvista tuttuun rooliinsa Wongina, minkä lisäksi Ben Kingsley palasi Trevor Slatteryn, Mandariinina esiintyneen huijarinäyttelijän, rooliin elokuvasta Iron Man 3 (2013) ja Marvel One-Shot -lyhytelokuvasta All Hail the King (2014). Terroristijärjestö Kymmenen Rengasta on esiintynyt aiemmin, tai siihen on viitattu Iron Man 3:n ja All Hail the Kingin lisäksi myös elokuvissa Iron Man (2008), Iron Man 2 (2010), ja Ant-Man (2015). Tim Roth teki kreditoimattoman paluun Kuvotuksen rooliin elokuvasta The Incredible Hulk (2008). Lopputekstien välissä näytetyssä kohtauksessa Brie Larson ja Mark Ruffalo tekevät kreditoimattomat cameoesiintymiset aiemmista MCU-elokuvista tutuissa rooleissaan Carol Danversinä / Kapteeni Ihmeenä ja Bruce Bannerinä.
Eternals (2021)
Huhtikuussa 2018 Marvel oli tavannut lukuisia käsikirjoittajia luonnostelemaan elokuvaa ikuisten rodusta. Kuukautta myöhemmin Kaz ja Ryan Firpo palkattiin projektin käsikirjoittajiksi. Syyskuun lopussa Marvel palkkasi Chloé Zhaon elokuvan ohjaajaksi, ja hän sai myös käsikirjoituskrediitin yhdessä Patrick Burleigh’n ja Firpojen kanssa. Kuvaukset alkoivat heinäkuussa 2019 juuri ennen San Diego Comic-Con Internationalia ja päättyivät helmikuussa 2020, sijoittuen Englantiin ja Kanariansaarille. San Diego Comic-Conissa paljastettiin, että Richard Madden, Kumail Nanjiani, Lia McHugh, Brian Tyree Henry, Lauren Ridloff, Don Lee, Salma Hayek ja Angelina Jolie näyttelevät elokuvassa Ikarista, Kingoa, Spritea, Phastosta, Makkaria, Gilgameshiä ja Ajakia ja Thenaa. Kuukausi myöhemmin D23-messuilla Gemma Chanin ja Barry Keoghanin paljastettiin näyttelevän elokuvassa Sersiä ja Druigia. Eternals julkaistiin maailmanlaajuisesti Los Angelesissa 18. lokakuuta 2021 ja Pohjois-Amerikassa 5. marraskuuta 2021.
Elokuva sijoittuu The Falcon and the Winter Soldierin ja Spider-Man: Far From Homen (2019) tapahtumien välille, vuoteen 2024, sekä 6–8 kuukautta Avengers: Endgamen tapahtumien jälkeen. Lopputekstien välissä näytetyssä kohtauksessa Harry Styles näytteli Thanoksen veljeä Erosta / Tähtikettua ja Patton Oswalt ääninäytteli Pip-peikkoa, kun taas lopputekstien jälkeen näytetyssä kohtauksessa kuultiin Mahershala Alin näyttelemän Eric Brooksin / Bladen ääni, ennen hahmon esiintymistä omassa elokuvassaan Blade (2025).
Spider-Man: No Way Home (2021)
thumb|150px|upright|left|Jon Watts, Spider-Man -elokuvien ohjaaja. Mysterion paljastettua Peter Parkerin olevan Hämähäkkimies, Peter pyytää apua Stephen Strangelta, mutta tulevatkin tuoneeksi Hämähäkkimiestä jahtaavia vihollisia muista universumeista.
Huhtikuussa 2017 ilmoitettiin, että kolmas Spider-Man -elokuva oli suunnitteilla. Holland kertoi, että elokuva sijoittuisi Parkerin neljänteen high school -vuoteen. Heinäkuussa 2019 Kevin Feige kertoi, että tulevat tarinat Peter Parkerista olisivat sellaisia, mitä ei ollut ennen tehty elokuvaksi, johtuen Far From Homen lopputekstien välissä nähdyn kohtauksen juonenkäänteestä. Elokuussa 2019 Deadline Hollywood raportoi, etteivät Disney ja Sony päässeet uuteen sopimukseen Marvel Studiosin ja Feigen osuudesta myöhempien Hämähäkkimies-elokuvien tuottamiseen, mutta syyskuussa Sony Pictures Entertainment ja The Walt Disney Studios paljastivat, että Marvel Studios ja Feige tuottaisivat yhdessä vielä kolmannen elokuvan, Hollandin palatessa rooliinsa. Sony oli jo siihen aikaan palkannut Far From Homen käsikirjoittajat Chris McKennan ja Erik Sommersin työstämään jatko-osaa. Kesäkuussa 2020 Jon Wattsin vahvistettiin palaavan ohjaajaksi. Kuvaukset alkoivat New Yorkissa lokakuussa 2020, ennen kuin siirtyivät Trilith Studiosin tiloihin Atlantaan myöhemmin saman kuukauden aikana. Elokuvan virallinen nimi paljastettiin helmikuussa 2021, ja kuvaukset päättyivät maaliskuun lopulla. Pascal kuvailee elokuvaa ”Homecoming-trilogian loppuhuipentumaksi”. Spider-Man: No Way Home julkaistiin maailmanlaajuisesti Fox Village Theatressa, Los Angelesissa, 13. joulukuuta 2021 ja Pohjois-Amerikassa 17. joulukuuta 2021.
Elokuvan tapahtumat alkavat heti Spider-Man: Far From Homen tapahtumien jälkeen ja jatkuvat vuoden 2024 lopulle, ja vaikuttavat myös Doctor Strange in the Multiverse of Madnessin (2022) tapahtumiin. Benedict Cumberbatch ja Benedict Wong palasivat aiemmista MCU-elokuvista tuttuihin rooleihinsa Stephen Strangena / Tohtori Outona ja Wongina. Se myös muodostaa yhteyden MCU:n sekä aiempien Hämähäkkimies-elokuvasarjojen välille: Tobey Maguire ja Andrew Garfield, Hämähäkkimiehen edelliset näyttelijät Sam Raimin Hämähäkkimies-elokuvatrilogiasta ja Marc Webbin The Amazing Spider-Man -elokuvista, palasivat rooleihinsa, kuten myös Willem Dafoe, Alfred Molina ja Thomas Haden Church, jotka näyttelivät Norman Osbornia / Vihreää Menninkäistä, Otto Octaviusta / Tohtori Mustekalaa ja Flint Markoa / Hiekkamiestä Raimin elokuvissa, sekä Rhys Ifans ja Jamie Foxx, jotka näyttelivät Curt Connorsia / Liskoa ja Max Dillonia / Elektroa Webbin elokuvissa. Charlie Cox palasi Marvel Televisionin Netflix-sarjoista Matt Murdockin rooliin. Sony’s Spider-Man Universessa näyttelevä Tom Hardy teki kreditoimattoman cameoesiintymisen Eddie Brockina / Venomina elokuvan lopputekstien välissä näytetyssä kohtauksessa.
Doctor Strange in the Multiverse of Madness (2022)
Stephen Strange päätyy matkustamaan halki multiversumin suojallakseen America Chavezia, joka osaa avata portaaleja minne tahansa, Wanda Maximoffilta.
Elokuvan tapahtumat sijoittuvat Spider-Man: No Way Homen tapahtumien jälkeen. Elizabeth Olsen palasi edellisistä MCU-elokuvista tuttuun rooliinsa Wanda Maximoffina / Purppuranoitana, elokuvan toimiessa jatkona hänen tarinalleen Disney+-sarjasta WandaVision (2021), Julian Hilliardin ja Jett Klynen palatessa näyttelemään Maximoffin poikia, Billyä ja Tommya. Elokuvassa esiintyy myös vanhoja ja uusia hahmoja vaihtoehtoisesta universumista, jossa nämä muodostavat järjestön nimeltä Illuminati. Illuminatin jäsenistä Charles Xavieria / Professori X:ää näytteli Patrick Stewart (joka näytteli myös erillistä versiota hahmosta X-Men-elokuvasarjassa), Peggy Carteria / Kapteeni Carteria näytteli Hayley Atwell (joka ääninäytteli toista varianttia hahmosta animaatiosarjassa What If...?), Maria Rambeauta / Kapteeni Ihmettä näytteli Lashana Lynch (joka näytteli MCU:n pääaikajanan supervoimatonta versiota Rambeau’sta elokuvassa Captain Marvel), Blackagar Boltagonia / Mustaa Salamaa näytteli Anson Mount (joka näytteli myös erillistä versiota hahmosta Marvelin ABC-televisiosarjassa Inhumans), ja Ihmenelosten johtajaa Reed Richardsia / Herra Fantastista näytteli John Krasinski. Lisäksi lopputekstien välissä näytetyssä kohtauksessa Charlize Theron näytteli Cleaa.
Thor: Love and Thunder (2022)
thumb|150px|upright|[[Taika Waititi, Thor: Ragnarökin ja Thor: Love and Thunderin ohjaaja.]] Thorin sisäisen rauhan etsintä keskeytyy, kun hän, Valkyyria, Korg, sekä Mahtavaksi Thoriksi tullut Jane Foster joutuvat taisteluun Gorria, Jumalten teurastajaa vastaan.
Tammikuussa 2018 Chris Hemsworth ilmaisi halunsa jatkaa Thorin näyttelijänä, vaikka sopimuksen Marvel Studiosin kanssa oli tarkoitus päättyä Avengers: Endgamen jälkeen. Heinäkuussa 2019 Ragnarökin Taika Waititi lopulta allekirjoitti sopimuksen neljännen Thor-elokuvan ohjaamisesta ja käsikirjoittamisesta. Vuoden 2019 San Diego Comic-Con Internationalissa paljastettiin elokuvan virallinen nimi Thor: Love and Thunder ja että Natalie Portman palaisi näyttelemään Jane Fosteria, joka saisi elokuvassa Thorin voimat, aivan kuten Russell Dautermanin ja Jason Aaronin sarjakuvassa The Mighty Thor. Helmikuussa 2020 Jennifer Kaytin Robinson palkattiin työstämään elokuvan käsikirjoitusta yhdessä Waititin kanssa. Kuvaukset alkoivat Australiassa tammikuussa 2021 ja päättyivät kesäkuussa. Thor: Love and Thunder julkaistiin maailmanlaajuisesti 23. kesäkuuta 2022, ja Pohjois-Amerikassa 8. heinäkuuta 2022.
Elokuvan tapahtumat sijoittuvat Avengers: Endgamen tapahtumien jälkeen, kahdeksan ja puoli vuotta sen jälkeen, kun Thor ja Foster erosivat. Galaksin Vartijat tekivät esiintymisen elokuvassa, Chris Prattin, Pom Klementieffin, Dave Bautistan, Karen Gillanin, Vin Dieselin ja Bradley Cooperin palatessa Peter Quillin / Tähtilordin, Mantiksen, Draxin, Nebulan, Grootin, ja Rocketin rooleihin. Lisäksi Sean Gunn palasi Kraglin Obfonterin rooliin.
Black Panther: Wakanda Forever (2022)
thumb|150px|upright|left|Ryan Coogler, Black Pantherin ja Black Panther: Wakanda Foreverin ohjaaja sekä Wakandasta kertovan televisiosarjan luoja. T’Challan kuoleman jälkeen Wakandan johtajien on suojeltava maataan useilta uhilta, myös Talokanin merenalaiselta valtakunnalta.
Lokakuussa 2018 Ryan Coogler oli viimeistellyt sopimuksensa Black Pantherin jatko-osan ohjaamisesta ja käsikirjoittajamisesta. Joe Robert Cole palasi myös toiseksi käsikirjoittajaksi. Feige vahvisti vuoden 2019 San Diego Comic-Con Internationalissa elokuvan olevan kehityksessä. Kuukausi myöhemmin D23-messuilla elokuvan paljastettiin jatko-osan työnimeksi Black Panther II. Chadwick Boseman, Mustan Pantterin näyttelijä, kuoli elokuussa 2020 paksusuolen syöpään, ja Marvel Studios päätti, ettei valitse hahmolle uutta näyttelijää. Muiden näyttelijöiden paluu vahvistettiin myöhemmin samana vuonna marraskuussa,, Letitia Wrightin ollessa elokuvan uusi pääosan esittäjä Shurin roolissa. Elokuvan virallinen nimi Black Panther: Wakanda Forever paljastettiin toukokuussa 2021. Kuvaukset alkoivat Pinewood Studiosin tiloissa, Atlantassa, kesäkuussa 2021. Kuvaukset kestivät marraskuuhun 2021 asti, jolloin kuvaukset menivät tauolle. Kuvaukset jatkuivat jälleen tammikuussa 2022. Kuvaukset sijoittuivat myös Bostoniin, Worcesteriin sekä Brunswickiin,  kunnes ne päättyivät Puerto Ricossa maaliskuussa 2022. Black Panther: Wakanda Forever julkaistiin maailmanlaajuisesti 26. lokakuuta 2022, ja Pohjois-Amerikassa 11. marraskuuta 2022.
Elokuvan tapahtumat sijoittuvat Spider-Man: No Way Homen tapahtumien jälkeen. Dominique Thorne näytteli Riri Williamsia, ennen esiintymistään Disney+-sarjan Ironheart (2023) pääosassa. Lisäksi Julia Louis-Dreyfus palasi aiemmsta MCU-medioista näyttelemään Valentina Allegra de Fontainea, joka on nyt CIA:n johtaja.
Televisiosarjat
Kaikki neljännen vaiheen televisiosarjat julkaistiin Disney+:aan.
WandaVision (2021)
150px|thumb|upright|Jac Schaeffer, [[Black Widow (vuoden 2021 elokuva)|Black Widow’n käsikirjoittaja sekä WandaVisionin pääkäsikirjoittaja.]] Wanda Maximoff ja Vision asettuvat asumaan naapurustoon nimeltä Westview, joka muistuttaa television tilannekomediasarjojen tapahtumapaikkaa.
Sarjan tapahtumat sijoittuvat kolme viikkoa Avengers: Endgamen jälkeen ja johdattavat Doctor Strange in the Multiverse of Madnessin (2022), jossa Wanda myös esiintyy, tapahtumiin. Teyonah Parris näytteli sarjassa aikuista versiota Monica Rambeausta, joka oli vielä lapsi esiintyessään elokuvassa Captain Marvel (2019), näyttelijänään Akira Akbar. Randall Parkin ja Kat Denningsin paljastettiin palaavan MCU-elokuvista tuttuihin rooleihinsa Jimmy Woona ja Darcy Lewisina. Evan Peters näytteli Ralph Bohneria, miestä, joka on aivopesty luulemaan itseään Pietro Maximoffiksi, jota Aaron Taylor-Johnson näytteli elokuvassa Avengers: Age of Ultron (2015). Peters on aiemmin näytellyt Peter Maximoffia 20th Century Foxin X-Men-elokuvasarjassa. Sarjassa tekee ensiesiintymisensä järjestö nimeltä S.W.O.R.D., ensimmäinen MCU:hun lisätty asia, jonka elokuvaoikeudet kuuluivat 20th Century Foxille ennen kuin Disney osti suurimman osan Foxin tuotannosta. Sarjassa esiintyy myös kirja Darkhold, joka esiintyi aiemmin Marvel Televisionin sarjoissa S.H.I.E.L.D. Agentit ja Runaways, mutta erinäköisenä.
The Falcon and the Winter Soldier (2021)
Sam Wilson ja Bucky Barnes lähtevät suorittamaan maailmanlaajuista tehtävää, jossa heidän on pärjättävä ilman Steve Rogersin apua.
Sarjan tapahtumat sijoittuvat kuusi kuukautta Avengers: Endgamen jälkeen. Emily VanCamp, Florence Kasumba, Georges St. Pierre, Daniel Brühl ja Don Cheadle palasivat MCU-elokuvista Sharon Carterin, Ayon, Georges Batrocin, Helmut Zemon ja James ”Rhodey” Rhodesin rooleihin. Julia Louis-Dreyfus näytteli sarjassa Valentina Allegra de Fontainea. Louis-Dreyfusin oli alun perin tarkoitus esiintyä ensin elokuvassa Black Widow ennen kuin sen ensi-iltaa siirrettiin pandemian vuoksi.
Loki kausi 1 (2021)
Vaihtoehtoisen menneisyyden variantti Lokista on paennut vuodesta 2012 Tesserakti mukanaan, mutta päätyy samalla Aikavarianssiviraston jahtaamaksi.
Syyskuussa 2018 raporoitiin, että Lokiin keskittyvä minisarja oli kehitteillä. Disneyn senaikainen toimitusjohtaja Bob Iger vahvisti marraskuussa, että sarja tultaisiin toteuttamaan ja että Hiddleston palaisi Lokin rooliin. Helmikuussa 2019 Michael Waldronin ilmoitettiin olevan palkattu Lokin pääkäsikirjoittajaksi. Sarjan kuvaukset alkoivat tammikuussa 2020, Kate Herronin ohjatessa ensimmäisen tuotantokauden kaikki jaksot. Kuvaukset keskeytettiin maaliskuussa koronaviruspandemian vuoksi, mutta ne jatkuivat jälleen syyskuussa 2020 Pinewood Atlanta Studiosin tiloissa ja päättyivät joulukuussa 2021. Lokin ensimmäinen tuotantokausi koostuu kuudesta jaksosta, joista ensimmäinen julkaistiin 9. kesäkuuta 2021 ja loput viikoittain 14. heinäkuuta 2021 asti. Sarjan toisen tuotantokausi tullaan julkaisemaan lokakuussa 2023, osana MCU:n viidennettä vaihetta.
Sarjan tapahtumat sijoittuvat heti elokuvassa Avengers: Endgame nähtyjen vuoden 2012 vaihtoehtoisten tapahtumien jälkeen, mutta suurin osa sarjan muista tapahtumista sijoittuu ajan ja avaruuden ulkopuolelle, hahmojen matkustaessa myös useille eri aikakausille. Sarjan ensimmäisen tuotantokauden tapahtumat vaikuttavat Doctor Strange in the Multiverse of Madnessin tapahtumiin. Hän kuitenkin sanoi sarjan olevan ”valtavan tärkeä” ja ”luovan perustan” MCU:n tulevaisuudelle. Tämä sisältää Jonathan Majorsin esiintymisen Jäljellä olevan roolissa, joka on variantti Kang Valloittajasta, hahmosta, joka tulee esiintymään elokuvassa Ant-Man and the Wasp: Quantumania. Jaimie Alexander teki kreditoimattoman cameoesiintymisen aiemmista MCU-elokuvista tutussa Sifin roolissa. Thorin näyttelijä Chris Hemsworth teki kreditoimattoman esiintymisen Throgin, Thorin sammakkomaisen version, äänenä.
What If...? kausi 1 (2021)
Seuraaja tutkii mitä olisi tapahtuisi, jos Marvel Cinematic Universen asiat olisivat menneet toisin.
Maaliskuussa 2019 raportoitiin, että Disney+:aan oli tekeillä Marvel Comicsin What If...? -sarjakuviin perustuva animaatiosarja. Sarjan juoni ei vaikuttaisi Marvel Cinematic Universeen mitenkään, mutta jokainen jakso tutkisi yhtä sen historian merkittävistä tapahtumista ja useat elokuvista tutut näyttelijät ääninäyttelisivät hahmojaan sarjassa. Sarjan pääosassa on Jeffrey Wright, joka ääninäyttelee sarjan kertojana toimivaa Seuraajaa, monien elokuvista tuttujen näyttelijöiden ääninäytellessä hahmojaan. Repliikkien nauhoitukset alkoivat elokuussa 2019, A. C. Bradleyn toimiessa sarjan pääkäsikirjoittajana ja Bryan Andrewsin ohjatessa sarjan jaksot. Koronaviruksen aikana sarjan tuotantoa jatkettiin etänä, kun taas studiotyö keskeytettiin. What If...?:n ensimmäinen tuotantokausi koostuu yhdeksästä jaksosta, joista ensimmäinen julkaistiin 11. elokuuta 2021 ja loput viikoittain 6. lokakuuta 2021 asti. Sarjalle on myös tekeillä toinen tuotantokausi, joka julkaistaan vuoden 2023 alussa.
What If...?:n tapahtumat sijoittuvat Lokin ensimmäisen tuotantokauden tapahtumien jälkeen, tutkien multiversumiin ilmestyneitä aikajanahaaroja.
Hawkeye (2021)
Joulun viettoon perheensä kanssa valmistautuva Clint Barton kohtaa Kate Bishopin kanssa Bartonin vanhoja vihollisia ajalta, kun hän oli Ronin.
Sarjan tapahtumat sijoittuvat joulun aikaan vuosi Avengers: Endgamen tapahtumien jälkeen. Florence Pugh palasi Yelena Belovan / Mustan Lesken rooliin elokuvasta Black Widow, ja Linda Cardellini palasi Bartonin vaimon Lauran rooliin edellisistä MCU-elokuvista. Lisäksi Vincent D’Onofrio palasi Marvel Televisionin Netflix-sarjasta Daredevil (2015–2018) näyttelemään Wilson Fiskiä / Kingpiniä.
Moon Knight (2022)
Dissosiatiivisesta identiteettihäiriöstä kärsivä Marc Spector päätyy muiden identiteettiensä kanssa tutkimaan egyptiläisjumaliin liittyvää vaarallista mysteeriä.
Vuoden 2019 D23-messuilla Marvel Studios paljasti Marc Spectoriin / Kuuritariin keskittyvän minisarjan olevan kehityksessä. Marraskuussa 2019 Jeremy Slaterin paljastettiin toimivan sarjan pääkäsikirjoittajana. Lokakuussa 2020 Oscar Isaac osallistui neuvotteluihin pääosan esittämisestä ja hänen roolivalintansa vahvistettiin tammikuussa 2021. Kuvaukset alkoivat Budapestissä huhtikuussa 2021, Mohamed Diabin ohjatessa suuren osan sarjan jaksoista, ja Justin Bensonin ja Aaron Moorheadin ohjatessa loput. Kuvaukset sijoittuivat myös Jordaniaan ja Atlantaan sekä päättyivät lokakuussa 2021. Moon Knight koostuu kuudesta jaksosta, joista ensimmäinen julkaistiin 30. maaliskuuta 2022 ja loput viikoittain 4. toukokuuta 2021 asti.
Sarjan tapahtumat sijoittuvat Hawkeyen tapahtumien jälkeen, vuoden 2025 alkuun.
Eckstein
Eckstein on saksankielinen sukunimi, joka tarkoittaa "kulmakiveä". Vuonna 2023 Suomen väestötietojärjestelmässä oli 23 elävää Eckstein-nimistä henkilöä.
Tunnettuja Eckstein-nimisiä
Lisäksi: